S-261/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu/héraðssaksóknara, dagsettri 12. apríl 2016, á hendur :

„G-kk-þgf J-kk-þgf T-kk-þgf, kt. 000000-0000,

[...],

fyrir eftirtalin fíkniefna- og umferðar- og hegningarlagabrot í Reykjavík á árinu 2015, nema annað sé tekið fram, með því að hafa:

Föstudaginn 19. júní haft í vörslum sínum 0,39 g maríjúana og 1 töflu MDMA, sem fannst við leit lögreglu á honum við Laugardalshöllina, Engjavegi.

Mál 007-2015-35416.

Miðvikudaginn 19. ágúst, ekið bifreiðinni EB-P31 óhæfur um að stjórna henni örugglega vegna áhrifa ávana- og fíkniefna (í blóði mældist kókaín 40 ng/ml og tetrahýdrókannabínól 16 ng/ml) suður Lækjargötu uns aksturinn var stöðvaður og á sama tíma haft í vörslum sínum 0,73 g maríjúana sem lögregla fann við leit á kærða.

Mál 007-2015-48405.

Föstudaginn 21. ágúst, ekið bifreiðinni YD-364 óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 25 ng/ml) um Kringlumýrarbraut uns aksturinn var stöðvaður og á sama tíma haft í vörslum sínum, innan klæða, 1,68 g maríjúana sem hann framvísaði til lögreglu. Mál 007-2015-48884.

Aðfaranótt sunnudagsins 13. september ekið bifreiðinni RI-488 óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 6,7 ng/ml) vestur gömlu Hringbraut uns aksturinn var stöðvaður á móts við Landsspítalann og á sama tíma haft í vörslum sínum, innan klæða, 1,82 g af maríjúana fann við leit á kærða á lögreglustöðinni við Hverfisgötu.

Mál 007-2015-54206

Mánudaginn 14. nóvember, ekið bifreiðinni RI-488 óhæfur um að stjórna henni örugglega vegna áhrifa ávana- og fíkniefna (í blóði mældist kókaín 35 ng/ml og tetrahýdrókannabínól 5,8 ng/ml) um Sæbraut og uns aksturinn var stöðvaður móts við Borgartún 30.

Mál 007-2015-63731.

Þriðjudaginn 1. desember, ekið bifreiðinni RI-488 óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 6,8 ng/ml) austur Breiðholtsbraut, norður Suðurfell uns aksturinn var stöðvaður á bifreiðastæði við verslun 10-11.

Mál 007-2015-67019.

Laugardaginn 5. desember, ekið bifreiðinni RI-488 óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 7,3 ng/ml) austur Dalveg, Kópavogi, uns aksturinn var stöðvaður í Trönuhjalla.

Mál 007-2015-67665.

Aðfaranótt 2. janúar 2016 ekið bifreiðinni RI-488 án gildra ökuréttinda austur Breiðholtsbraut ekki sinnt stöðvunarmerkjum lögreglu á Breiðholtsbraut við Engjasel heldur ekið áfram og gegn rauðu ljósi á gatnamótum Breiðholtsbrautar og Suðurfells og áfram Suðurfell uns hann stöðvaði aksturinn á Suðurfelli á móts við Þórufell og fór út úr bifreiðinni og hljóp á brott af vettvangi, og í sama skipti haft í vörslum sínum 0,15 g af marihuana í úlpu, sem hann hafði hent frá sér á vettvangi, en lögregla fann.

Mál 007-2016-211

Föstudaginn 6. nóvember í verslunin Hagkaup í Kringlunni stolið 2 peysum að verðmæti kr. 6.696,- með því að fara með þær í mátunarklefa, klæðst þeim og síðan gengið fram hjá afgreiðslukössum og út úr versluninni án þess að greiða fyrir.

Mál 007-2015-62262

Teljast brot í ákæruliðum, 2, 3, 4, 5,6 og 7 varða við 1., sbr. 2. mgr. 45. gr. a og 1. mgr. 48. gr., og brot í ákærulið 8 við 1. og 3. mgr. 5. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006, og brot í ákæruliðum 2,3,4 og 8 auk þess, sem og brot í ákærulið 1, við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002, og loks brot í ákærulið 9 við 2. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006, jafnframt er þess krafist að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001.

Í málinu gerir F-kk-nf Á-kk-nf f.h. Haga hf. kt. 000000-0000 bótakröfu og krefst þess að kærði verði dæmdur til að greiða kröfuhafa skaðabætur samtals að fjárhæð kr. 6.696,-, auk vaxta samkvæmt 1. mgr. 8. gr. laga nr. 38/2001, frá þeim degi er hið bótaskylda atvik átti sér stað, eða hinn 6/11 2015, og þar til mánuður er liðinn frá birtingu kröfunnar, en síðan dráttarvexti, sbr. 1. mgr. 6. gr. laga um vexti og verðtryggingu nr. 38/2001, frá þeim degi til greiðsludags.“

Í þinghaldinu féll sækjandi frá kröfu um refsingu fyrir brot gegn 1. mgr. 48. gr. umferðarlaga.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt sakavottorði ákærða hefur hann ekki áður hlotið refsingu.

Með hliðsjón af sakarefni málsins þykir fært að ákvarða ákærða refsingu í þessu máli með þeim hætti að hann verði dæmdur til greiðslu sektar í ríkissjóð að fjárhæð 1.000.000 króna sem greidd skal innan fjögurra vikna frá uppkvaðningu dóms þessa en sæti ella fangelsi í 60 daga.

Ákærði er sviptur ökurétti í 3 ár og 6 mánuði frá uppkvaðningu dóms þessa.

Með vísan til 6. mgr. 5. gr. laga nr. 65/1974, um ávana- og fíkniefni, skal ákærði sæta upptöku á þeim fíkniefnum sem hald var lagt á eins og nánar greinir í dómsorði.

Ákærði greiði málsvarnarlaun skipaðs verjanda síns K-kk-ef S-kk-ef hrl. 122.750 krónur og 625.637 krónur í annan sakarkostnað.

D ó m s o r ð :

Ákærði G-kk-nf J-kk-nf T-kk-nf greiði 1.000.000 króna í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 60 daga.

Ákærði er sviptur ökurétti í 3 ár og 6 mánuði frá uppkvaðningu dóms þessa.

Ákærði sæti upptöku á 3,09 g maríjúana og 1 töflu MDMA.

Ákærði greiði Högum hf. 6.696 krónur í skaðabætur auk vaxta skv. 1. mgr. 8. gr. laga nr. 38/2001 frá 6. nóvember 2015 til dómsuppsögu en með dráttarvöxtum skv. 1. mgr. 6. gr. laga um vexti og verðtryggingu nr. 38/2001 frá þeim degi til greiðsludags.

Ákærði greiði málsvarnarlaun skipaðs verjanda síns K-kk-ef S-kk-ef hrl. 122.750 krónur og 625.637 krónur í annan sakarkostnað.

S-kvk-nf H-kvk-nf